Toomas Tool

Toomas Tool (sündinud 23. aprillil 1964 Saaremaal) on eesti majandustegelane.

 Äritegevus 
1990. aastatel pani Erastamisagentuur müüki plasttoodete ettevõtte Polümeer (varem Tegur), mille erastasid Tallinna Panga aktsionär Jaak Roosipuu, ning seejärel panga teine aktsionär, Toomas Tool. Polümeeri endistest toodetest jäi tootmisse ainult kuulus pestav tapeet. Tapeedimasinad koliti Lasnamäele, firma nimeks sai Baltplast. Tool aga sai enda valdusse teda alati huvitanud ihaldusväärse kinnisvara – kogu Polümeeri Madara tänava kompleksi, kus tegutseva Kultuuritehase Polümeer kõrval on rendipindadel ka teisi üürnikke.

 Turumanipulatsiooni kohtuasi 
2009. aastal said Toomas Tool ja endine SEB börsimaakler Karoly Kirber süüdistuse: börsil Arco Vara aktsiaga manipuleerimises, mille eesmärk oli nende turuhinna alandamine ja nende hilisem omandamine turuhinnast odavamalt, mille lõppeesmärgiks oli firma üle võtta.Toomas Tool SEB maaklerile: proovi minu kartuleid eelisjärjekorras müüa Äripäev, 15.06.2010

7. oktoobril 2010 mõisteti Toomas Tool ja Karoly Kirber esitatud süüdistuses I astme Harju maakohtus õigeks.Toomas Tool mõisteti Arco Vara aktsiate asjas õigeks, Eesti Päevaleht, 8. oktoober 2010 Tallinna ringkonnakohus mõistis 29. oktoobril 2012 Tooli ja Kirberi väärtpaberituru mõjutamise süüdistuses süüdi ning mõistis mõlemale suured rahakaristused. Kohus mõistis Toolile rahakaristuse 500 000 eurot..Ringkonnakohus mõistis Toolile ja Kirberile suured rahakaristused 17. mail 2013 jättis Riigikohtu kriminaalkolleegium muutmata Karoly Kirberi ja Toomas Tooli süüdimõistmise turumanipulatsioonis, kuid mõistetud rahalise karistuse määra osas saatis selle ringkonnakohtule uueks arutamiseks.Toomas Tool jäi ka Riigikohtus süüdi!, Delfi Majandus, 20. mai 2013

 Isiklikku 
Toomas Tool on lõpetanud Eesti Põllumajandusakadeemia veterinaaria erialal.

2000. aasta märtsis teatas ärimees Eesti elanikregistrile, et ta pole Eesti elanik. Kolis toona USA-sse Miamisse, sealt aga Lätti ning edasi Monaco vürstiriiki. Kui Tool on Eestis, elab ta Kadriorus.

Toomas Tool on abielus Kanal 2 uudistesaate "Reporter" endise ilmatüdruku Mari Uusõuega (sündinud 1977) (nüüd Tool); juunis 2008 sündisid nende kaksikud tütred.Mari ja Toomas Tooli perre sündisid kaksikud, Kroonika, 10. juuni 2008. Toolil on mitmest abielust kokku neli tütart ja poeg. Teise abikaasa Mariga on tal tütred Elisabeth ning kaksikud Jacqueline ja Josephine, kes kõik on sündinud Soomes. Tooli esimene abikaasa oli Jana Tool (sündinud Grištšenko), kellega Toomasel on tütar Saskia ja poeg Steven.Toomas Tool: Tallinnas käies peab kingikott alati kaasas olema Eesti Päevaleht, 22. märts 2006.

 Viited 

 Välislingid 
 Tõnis Erilaid, Miljonär Toomas Tool kõigiga tülis. Vanalinna suuremaid kinnisvaraomanikke Toomas Tool on viimastel kuudel kolmel korral vahetanud firmat, mis tema maju haldab Õhtuleht, 10. august 1999
 Mikk Salu, Toomas Tool: Tallinnas käies peab kingikott alati kaasas olema Eesti Päevaleht, 22. märts 2006
 Martin Hanson, Toomas Tool: Ärimees varjus Äripäev, 18. juuli 2008
 Prokurör: Tool tahtis suurendada oma mõju Arcos e24.ee, 16. november 2009
 Miljonär Toomas Tool sai süüdistuse börsi kuritarvitamises e24.ee, 17. november 2009
 Kaitsja: Tool müüs Arco aktsiad kasumiga e24.ee, 17. november 2009
 Toomas Tool ja siseinfo: mitte esimene põkkumine Eesti Ekspress, 17. november 2009
 Pikajalgne tankist. Börsikuriteos süüdistatav multimiljonär Toomas Tool kasutas aktsiatehinguteks oma abikaasa Mari Tooliga seotud kontot Eesti Ekspress, 19. november 2009
 Tool läheb kohtu alla e24.ee, 21. november 2009
 Toomas Tool jagas suulisi lubadusi, et Viimsi valla Piilupesa lasteaiast vähemalt esialgu lapsi välja ei tõsteta, kuigi hoone rendileping lõpeb viimasel detsembril Tallinna Postimees, 9. detsember 2009
 Eesti Ekspress vabandab Mari ja Toomas Tooli ees Eesti Ekspress, 3. juuni 2010
 Toomas Tool end kohtus süüdi ei tunnistanud e24.ee, 10. juuni 2010
 Toomas Tooli vara kasvas päevaga 78 miljoni võrra. Peale Silvane Fashion Group positiivseid kvartalinumbreid sööstis firma aktsia hind börsil 24 protsenti ülespoole ning ettevõtte suurima eraisikust aktsionäri Toomas Tooli aktsiapaki väärtus kasvas tõusuga 78 miljonit krooni võrra. e24.ee, 13. august 2010
 Toomas Toolile Bremi mured korda ei lähe ERRi uudisteportaal, 27. september 2010
 Toomas Tool jäi kohtus õigeks Äripäev, 28. veebruar 2011
 Toomas Tool kaotas börsil nädalaga ligi viis miljonit Saarte Hääl, 11. august 2011

Kategooria:Eesti ettevõtjad
Kategooria:Sündinud 1964